на Съюза на 8 февруари 2022 г.
 (175)
 LG Chem също така заяви, че следва да бъде разгласена информация на равнището на отделните КНП. В съответствие с член 19 от основния регламент обаче Комисията не можеше да разкрие исканите данни за всеки вид на продукта. Действително, в разглеждания случай имаше само двама производители от Съюза и три КНП. Поради това разгласяването на толкова подробни данни би дало възможност, пряко или чрез допълнително проучване на пазара, да се възстановят поверителни данни за продажбите или производството на отделни производители от Съюза. LG Chem повтори своето искане след допълнителното окончателно разгласяване.
 (176)
 Комисията не може да разгласява подробни данни, събрани само от две дружества, тъй като това създава риск други заинтересовани страни да възстановят поверителни данни за отделни производители с помощта на проучване на пазара. Това е обективен риск, съществуващ на всеки пазар, на който има само няколко известни производители, които продължават своята дейност или участват в разследването на Комисията. Поради това Комисията отхвърли това искане.
 (177)
 Освен това LG Chem заяви, че за данните, използвани за разглеждането на подбиването и занижаването на цените, няма никакво основание в досието по разследването и че несъответствията в това отношение следва да бъдат обяснени. По-конкретно LG Chem установи, че не може да съгласува точно посочената в приложение 3б стойност на износа на база CIF на границата на ЕС, както и оповестените на LG Chem подробни изчисления за подбиването на цените и вредата, с данните, отчетени в списъците на продажбите на LGC в таблици EUSALUR и RLSALUR. Освен това LG Chem заяви, че стойността на износа на база CIF на границата на ЕС, показана в корейския вон в приложение 2.1 към окончателното разгласяване, би довела до стойност в евро, различна от използваната в приложение 3б.
 (178)
 Комисията поясни, че за конвертирането на корейски вон в евро тя е конвертирала стойностите CIF за всяка сделка чрез съответния месечен обменен курс на ЕЦБ, докато според посоченото в коментарите на производителя износител LG Chem той е приложил годишния обменен курс на ЕЦБ. Поради месечните колебания в количествата конвертирането на LG Chem въз основа на годишния курс неминуемо е показало различни стойности. Поради това Комисията отхвърли твърдението, че данните, използвани за целите на разглеждането на подбиването и занижаването на цените, показват несъответствия в сравнение с данните в досието.
 (179)
 LG Chem също така заяви, че Комисията не е обяснила как е формирала стойността CIF, която е била използвана за целите на разглеждането на подбиването на цените.
 (180)
 Комисията поясни, че формираната стойност CIF за извършените чрез LG Chem Europe продажби е получена, като от нетната фактурна стойност са приспаднати ПОАР и печалбата, установени в съответствие с обясненото по-горе в съображения 118—125, както и корекциите за всички направени след вноса разходи. Освен това, противно на твърденията на LG Chem, в приложение 3а към окончателното разгласяване се обяснява как е определена цената CIF, що се отнася до корекциите за разходите след вноса. Поради това Комисията отхвърли това твърдение.
 (181)
 LG Chem заяви и това, че Комисията е използвала КНП за сравнението на цените